
दो शब्द 


धर्मे आज के युग में अर्थहीन हो गया है । 

कारण है धर्म एवं सम्प्रदाय को पर्यायवाची माना जाना । न तो कभी 
धर्म समाज ने इसके खण्डन की आवश्यकता समझी और न कभी बुद्धि- 
जीवी, वैज्ञानिक वर्ग ने इसके स्पष्टीकरण की आवश्यकता को अनुभव 
किया, न इस पर विस्तार से चर्चां हुईं यही कारण है कि घर्म होवा बन 
गया है। 
` सूर्य एक है, चन्द्रमा, जल, वायु, पृथ्वी, परमात्मा सभी एक हैं, फिर घम 
अनेक कंसे हो सकते हैं? मत, मजहब, सम्प्रदाय, रिलिजन व्यक्तियों की 
कल्पना की उड़ान भर हैं | धर्म व्यक्ति के जीवन की व्यावहारिकता से जुड़ा 
एक अध्याय है, जिस प्रकार व्यक्ति आँख, हाथ, पर के बिना अधूरा है उसी 
प्रकार व्यक्ति एवं समाज धमं के बिना पंगु है, भ्रष्ट है, असामान्य है। यही 
कारण है विशव की वर्तमान दयनीय दशा का । 

घमं कभी परिवर्तित नहीं होता । .वह तो अनन्त वर्षों से प्रवाहमान, 
सभी के लिए समान मार्गदर्शक एवं बुद्धि-प्रशस्ति का मागं है। उसका 
अनुसरण ही व्यक्ति का कतंब्य (घमं) है। 


-—-भानन्दसुमन fag 

प्रकाशकीय 


पाठक वृन्द ! 

वन्दे मातरम्‌ | 

क्रान्ति प्रकाशन का यह पन्द्रहवाँ पुष्प आपके करों में है। मैं हिन्दू क्यों 
बना ? यह लेख अनेक बुद्धिजीवियों के प्रश्‍न का उत्तर मात्र है। अनेक 
बन्घुओं का आग्रह था कि इसको जन सामान्य के कल्याण हेतु पुस्तकाकार 
प्रकाशित किया जाये । डॉ० आनन्दसुमन सिह वेदिक प्रवक्ता (महोपदेशक, 
सावंदेशिक आर्य प्रतिनिधि सभा, नयी दिल्ली) ने ३० अगस्त, १६८१ को 
वेदिक धर्म की दीक्षा ली और एक अभियान का आरम्भ किया । विगत्‌ छः 
वर्षों में देश-्रमण के माध्यम से अपने तीक्ष्ण, तर्कसंगत, प्रखर राष्ट्रवादी 
एवं धार्मिक विचारों से करोड़ों भारतीयों को मार्गदर्शन देने वाले sto 
'सुमन भपनीं लेखनी से भी साहित्य सेवा में लगे रहे हैं। जहाँ नहीं पहुँच 
पाये वहाँ उनको पुस्तकों ने अनेक भ्रमित हिन्दू बन्धुओं को इसाइत व 
इस्लाम की मृग-मरीचिका में फंसने से रोका | उनकी नीति स्पष्ट है; धर्म 
एक है, उसी का पालन मनुष्यों का कर्तव्य है। व्यक्तियों द्वारा निमित मत, 

पन्थ, सम्प्रदाय लड़ाई की जड़ हैं | उनसे पृथक्‌ हो मनुष्यों को सत्य सनातन 

वेदिक धमं का पालन करना चाहिए । 


प्रकाशन fart चार वर्षो से संघर्षरत है । हमारा आन्दोलन अवाध 
गति सें चलायमान है। : 
मैं अकेला ही चला था जानिवे मंजिल मगर, 
लोग साथ आते गये और कारवां बनता गया । 
हमारी अपेक्षा तो मात्र इतनी हे कि आप सबका सहयोग, स्नेह, 
आशीर्वाद, एवं सुझाव हमें निरन्तर मिलते रहें और हम ज्ञानगंगा 
प्रवाहित करते रहें ।, 
क्रान्तिकारी शुभकामनाभो सहित | 


संचालक, क्रान्ति प्रकाशन 

| श्री कृष्णलाल पाहुजा 


स्वर्गीय श्री कृष्णलाल पाहुजा (यमुनानगर, हरयाणा) कर्मठ, 
'परिश्रमी आर्य परिवार के सदस्य थे। महषि दयानन्द सरस्वती के नियमों 
में पूणे निष्ठा थी । देश-विभाजन के पश्चात्‌ भारत आये श्री पाहुजा ने 
अपनी दूरदशिता एवं कर्मठता से अपना व्यापारिक क्षेत्र बढ़ाया। आपके 
पुत्रों एवं पुत्री ने भी आपके स्वभाव व विचारों को धारण किया । 

उनके सुपुत्र शक्ति पाहुजा जहाँ व्यापारिक क्षेत्र में अग्रणी हैं वहीं आर्ये 

जगत्‌ में भी निष्ठापूर्वक सम्मिलित हैं। 
उन्हीं के प्राथमिक सहयोग एवं अनेक बन्धुओं के लघु सहयोग से इस 

पुस्तक को प्रकाशित किया जा रहा है। 
— संचालक 

क्रांति-गीत 


afa कीजिए प्रभु त्रिभुवन में, 
जल में थल में और गगन में, 
अन्तरिक्ष में अग्नि पवन में, 
औषध बनस्पति वन-उपवन में। 

क्रान्ति BAT 


ब्राह्मण के उपदेश वचन में, 
क्षत्रय के हारा होरण में, 
वेश्य जनों के होवे धन में, 
ओर शूद्र के हो चरणन्‌ में, 

क्रान्ति कीजिए "` `` 


क्रान्ति राष्ट्र निर्माण सूजन Ñ, 
नगर ग्राम में और भवन में, 
जीवमात्र के हो तन मन में, 
ओर जगति के हो कण-कण में। 

ऋन्ति कीजिए-' "`" 

मैं हिन्दू क्यों बना ? 


मुझे अपने घर लौटे छः वर्ष बीत गये, अव सातवें वर्ष में 
| प्रवेश किया है। विगत छः वर्षों में कइमीर से कन्याकुमारी तथा 
गुजरात से अरुणाचल प्रदेश तक मैंने अपने भारत को निकट से 
। जाना, देखा और समझा; अपने देश में प्रचलित अनेक रीति- 
| रिवाजों एवं विचारों से परिचित हुआ, अपने देश के हर नागरिक 
से मिलने का अवसर मिला | देश की इस अनेकता में एकता वाले 
वातावरण ने मुझे रोमांचित भी किया, अनेक ऐसी घटनाएँ भी 
घटीं जिनसे उत्साह शिथिल हुआ, किन्तु एक विशेषता है मेरे 
देश में जिसको उच्चकोटि के कवि इकबाल ने इस रूप में व्यक्त 
किया है- 

यूनान मित्र रोमां सब मिट गये जहां से 

अब तक मगर है बाको नामोतिशां हमारा । 
$ कुछ बात है कि हस्ती मिटती नहीं हमारी 


सदियों रहा है दुश्मन दोरे जहां हमारा । 
ये पंक्तियाँ समस्त संसार के लिए चुनौती हैं। लगभग दो 
| अरब वर्षों से वेद, स्मृति, दर्शन व शास्त्रों की कठोर किन्छु सरस 
नींव पर खड़ा मेरा भारत अचल है, दृढ़ है। सारे संसार के 
| स्वरूप को अपने में समाए खडा यह देश न कभी मिटा, न इसका 
| 

स्वरूप बदला, न इसने कभी अपने विचारों में परिवर्तत किया । | 
जितने कष्ट राष्ट्र व संस्कृति-चाती आक्रमण भारत ने झेले हैं 
उनमें से एक भी किसी अन्य राष्ट्र ने नहीं झेला । किन्तु उसने | 
अपनी मूल संस्कृति में सहस्नों परिवर्तन किये हें । भारत अविचल, i 
अखण्ड, निर्भ्रान्त, हिमालय के अभिषेक और सिन्धु के नीररूपी 
चरणों में अपने स्वरूप की गाथा को अनगिनत विश्व-प्रसिद्ध 
कवियों-लेखकों-विद्वानों से वर्णन करवा चुका है और अव भी | 
अपनी संस्कृति की प्राचीनता, सर्वव्यापकता, सार्वभौमिकता एवं | 
मानवता के गुणगान करवा रहा है। यह क्रम अनन्त वर्षों से । 
प्रवहमान है और अनन्त वर्षों तक चलेगा। यही प्रत्येक भारतीय 
की भावना है। कभी आर्यावर्त, कभी वेदिक साम्राज्य, कभी 
राम-राज्य, कभी हिन्दोस्तां, कभी भारत, वर्तमान इण्डिया 
किन्तु पुन: किसी कवि के शब्दों में 
यह चमन यूं ही रहेगा और हजारों जानवर, 
अपनी अपनी बोलियाँ सब बोलकर उड़ जायेंगे। 

विगत दो अरब वर्षो में वैदिक संस्कृति में कोई परिवर्तन 
विद्वान्‌, जल्लाद, कट्टरपंथी, कूटनीतिज्ञ, आक्रमणकारी, सेवा के 
नाम पर विष देनेवाले नहीं कर पाये। वेद आज भी सारे संसार 
के लिए ज्ञान का सूर्य है। जिस प्रकार हर नवजात शिशु का i 
अपनी जन्मदायिनी के स्तन-पान पर अधिकार है उसी प्रकार t 


प्रत्येक मानव का वेदमाता के पठन, पाठन, श्रवण पर पूर्ण 
अधिकार है । वेद तो माँ है जो सबको स्नेह व संरक्षण देती है। 

संसार में कोई भी सम्प्रदाय, मत, मजहब अपने स्वरूप को | 
पाँच सहस्र वर्षों से अधिक जीवित नहीं रख पाया । इतिहासं | 
साक्षी है किन्तु मेरी संस्कृति तो आज भी अपने करुणामय, | 

ह| स्नेह को लुटा रही है। सभी से स्नेह, बन्धुत्व एवं सबके 
कल्याण का उपदेश कर रही है। इसी सब पर यदि मुझे गवं है 
तो क्यों न हो ? विगत छः वर्षो में पत्रकारों, बुद्धिजीवियों ने एवं 
पृथक्‌-पृथक्‌ समुदाय के सदस्यों ने मुझसे बार-बार यही प्रश्‍न 
किया कि आपने इस्लाम मजहव को त्यागकर वैदिक धर्म को 
ही क्यों अपनाया ? इस्लाम से अधिक जनसंख्या वाले एवं धनी 
तो ईसाई हैं, आपको ईसाई वनना चाहिए था | पश्चात्‌ कम्यूनिस्ट 
हैं; आपको उनके समाज में जाना चाहिए था। किन्तु आपने ऐसे 
धमं को चुना जो संसार में केवल एक छोटा-सा समह मात्र है। 
उनका यह प्रश्‍न मुझे aa ही लगता है जैसे एक बच्चा टव में 
बैठकर नहाना पसन्द करता है किन्तु तरणताल या नदी में नहाना 
उसके लिए भय उत्पन्न करता है। मैं मानता हूँ कि संसार में 
सबसे अधिक संख्या ईसाइयों की है, पश्चात्‌ मुस्लिम, कम्यूनिस्ट 
व अन्य सम्प्रदाय हें । किन्तु यह तो सभी समझते हैं कि भेड़ या 
बकरियों के tas (समूह) में जब एक सिंह आ जाता है तब 
उनमें किस प्रकार खलबली मच जाती है ! किस प्रकार वह tas 
छिन्न-भिन्न हो जाता है। वेदिक धर्म उसी प्रकार है जिस प्रकार 
एक अथाह सागर और अन्य समुदाय उसी प्रकार हें जिस प्रकार 
एक कुआँ या तालाब | तालाब में गोता लगाना बड़ा आसान है, 
कुआँ में कूदना और बाहर निकलना भी कठिन नहीं किन्तु 
सागर में गोता लगाना और रत्न प्राप्त करना हर एक के लिए 
सहज नहीं | यह तो कोई विरला ही करता है। मुस्लिम, ईसाई 
व अन्य समुदायों में जनसंख्या अधिक है, धन भी है । किन्तु 
वैचारिक स्वतन्त्रता के नाम पर जो अत्याचार व अनाचार 
वहाँ होते हैं वे सर्वविदित हें । अतः एक बुद्धिजीवी एवं खुले. 

आकाश में उड़ने वाले पक्षी से यह आशा करना व्यर्थ है कि 
ge सोने के एक पिजड़े में केद होकर अपना सर्वस्व व्यर्थ TWAT 
दे | वैदिक धर्म एक खुला आकाश है, यहाँ हमें स्वच्छंद विचरण 
की स्वतन्त्रता है। यही कारण है कि मैंने वेदिक धर्म में आना ही 
हितकरं समझा । मुझे पीड़ा होती है जब मैं देखता हूँ कि मुल्ला 
या पादरी के आदेश पर एक पढ़े-लिखे नागरिक को भी 
अपमानित होना पड़ता है । मैं मानता हूँ कि यह मजहब का 
नियम है किन्तु कट्टरता-अन्धविश्वास और छिछोरापन किसी 
भी सम्प्रदाय के लिए घातक ही तो है। वही आज सारे मत- 
मजहब और सम्प्रदायों की दशा है | 

फिर सारा संसार भली-भाँति समझता है कि विशव में पाँच 
aga at पूर्वं वेदिक साम्राज्य ही था, सभी हिन्दू थे । किन्तु 
किन्हीं कारणों से उन्हें नये मत और मजहबों का कोपभाजन 
बनना पड़ा, किन्तु उन सवका मूल तो वेद ही है। अतः मेरा यह 
qaga परिवर्तन न केवल अपने घर में लौटने के समान था 
अपितु सुबह का भूला यदि शाम को अपने घर लौट आये तो 
उसे भूला नहीं कहते । फिर मुझे तो अपने पूर्वजों के पाप का 
प्रायर्चित भी करना था । एक पुत्र को जो स्नेह, ममता अपनी 
माँ की गोद में मिलती है, कया आप कल्पना भी कर सकते हैं 
कि किराये की या सौतेली माँ उसे वह स्नेह और सान्त्वना दे 
सकती हे ? 

महर्षि दयानन्द का उपकार 


सत्यार्थ प्रकाश मानवता, विज्ञान, विवेकमय धर्म एवं न्याय, 
तर्क-संगत समाज की अमूल्य निधि है । सत्यार्थप्रकाश में मानव- 
जीवन के प्रत्येक पहलू को ताकिक एवं विवेकमय रूप में प्रस्तुत 
किया गया है । विज्ञान सत्यार्थप्रकाश का आधार है। वास्तव 
में आज जो विज्ञान है वह सब पवित्र वेद के आधार पर ही है। 
शत्‌ वर्षों पूर्व महषि दयानन्द ने संस्कारहीन मानव समाज को 
सुसंस्कृत करने हेतु सत्यार्थप्रकाश की रचना की। वह काल 
अज्ञान, अन्धकार, पाखण्डवाद, चमत्कारवाद एवं परतन्त्रता का 
काल था। भयावह वातावरण में भी सत्य को उजागर करना, 
घने काले बादलों में सूर्य की किरण के चमकने समान था। 
किन्तु अडिग दयानन्द ने भय की चिन्ता न की, अन्धकार सेन 
घबराया, निर्भय बढ़ता ही गया जब तक कि दस सूत्र मानव- 
जीवन की आवश्‍यकता के एवं चार सूत्र पाखण्ड खण्डन के पूर्ण 
न कर लिये। उसी का ताम है सत्यार्थप्रकाश (चौदह समुल्लास 
वाला) | अनेक ware थीं विश्ववारा संस्कृति के सम्बन्ध में, 
पवित्र वेद का तो लोप ही हो गया था । कोई कहता वेद शंकासुर 
ले.गया, कोई कहता भस्मापुर | किसी का कथन था, स्त्री, शूद्र 
Sah को सुन भी लें तो कानों में पिघला सीसा भर दो | यहाँ तक 

कि स्त्री शूद्रोतधियताम्‌ तक कह डाला गया। तिमिर बढ़ना 
था, बढ़ा | मानवता का पतन हुआ | ज्ञान-विज्ञान समाप्त हो 
चला | विवेक का स्तर तो था ही नहीं । प्रलय की ओर बढ़ रहा 
था संसार | किन्तु एक मूलशंकर जागा, वह्‌ मूल गया और शिव 
की भाँति निइछल भाव से संसार को सत्यपथ का पथिक बनाने 
हेतु चल IST | दासता समाप्त हुई, स्वतन्त्रता मिली, किन्तु 
दुर्भाग्य कि दयानन्द स्वतन्त्रता से पूर्व ही तिल-तिल कर जल 
गया । किन्तु उसकी ज्योति ने दीपक का रूप लिया, सत्यार्थ- 
प्रकाश ने मानवमात्र को झकझोर दिया। आज जो मानवता, 
विज्ञान, विवेक का नवीन युग दिखाई पड़ता है वह दयानन्द के 
सत्यार्थप्रकाश का प्रभाव ही है। सत्यार्थप्रकाश का अन्तिम 
चतुर्देश समुल्लास इस्लाम से सम्बन्धित है। इस्लाम, जिसने 
आज संसार के एक चौथाई भाग पर अपना अधिकार जमा रखा 
है। मानवों के मन में स्वर्ग-नरक का भय वैठाया है, अल्लाह के 
अनावश्यक रूप-जाल में फंसा लिया है। यही तो है इस्लाम। 
इस्लाम को आरम्भ करने का श्रेय मोहम्मद साहव को है। उन्हीं 
को विचार-श्यंखला को इस्लाम का रूप दिया गया । आज यह 
प्रचारित किया जाता है कि इस्लाम संसार का अन्तिम मजहव 
व मोहम्मद साहब अन्तिम ईइवरीय दूत हैँ । कुरआन को ईश्वर 
द्वारा भेट की गई रचना माना जाता है | मोहम्मद साहब ने जो 
कुछ कह दिया वही इस्लामी मजहब का नियम बनता चला 
गया | १५०५ वर्ष पुवे जब इस्लाम का उदय हुआ, उस समय 
भी ईश्वर को रचनाएँ धरती पर थीं। सत्य, न्याय, ज्ञान व 
मानवता उससे पूर्वं भी धरती पर थे। संसार कभी वेद के 


सेन्दशागुसार-व्यवस्थानुसार चलता था। यह युग कोई पाँच 

aza वर्ष प्राचीन होगा । दो अरब वषं से arg संस्कृति अपने 
सत्यस्वरूप में संसार का मार्गदर्शन करती आ रही है। यही 
कारण है कि आज भी मानवता शेष है, अन्यथा आज के 
तथाकथित धर्म व मजहब तो मानवता को समाप्त कर 
पाशविकता को; न्याय को समाप्त कर बलात्कार को; सत्य को 
समाप्त L पाखण्डवाद को; विज्ञान को समाप्त कर चमत्कार- 
चाद को ही संसार का प्रमुख चिन्तन बना देते । किन्तु किरण 
जागी | कहा जाता था वेदज्ञान ब्रह्मा से जेमिनी पर्यन्त था किन्तु 
आज यह नहीं कहा जा सकता | आज तो ब्रह्मा से जेमिनी पर 
रुकने की आवश्यकता नहीं | हम निरिचन्त होकर कह सकते हैं 
कि वेद ब्रह्मा से दयानन्द पर्यन्त है व आगे आर्यसमाज पर्यन्त 
रहेगा | जब तक आर्यसमाज, सत्यार्थप्रकाश है तब तक वेद एवं 
वैदिक संस्कृति का हनन असम्भव है। हजरत मोहम्मद ने इस्लाम 
के द्वारा सर्वप्रथम अरबवासियों में भय व्याप्त किया। अरव में 
उस समय पाशविकता का नंगा नाच होता था । कत्लेआम, 
बुतपरस्ती, व्यभिचार, जीवित लड़कियों का दफनाया जाना, 
करोड़ों भगवानों की उपासना-यह अरबवासियों की दिनचर्या 
थी | मोहम्मद साहब ने सर्वप्रथम अरबवासियों में भय बेठाया 
कि मैं अल्लाह का सन्देशा लाया हूँ, जो नहीं मानेगा वह भोगेगा | 
जिस प्रकार आज जादू के नाम पर सड़कों पर वच्चे की गरदन 
में छुरा गढ़ाकर रंग से रक्‍त दिखा दिया जाता है। वैसे ही 
मोहम्मद साहब ने भी दो-चार चमत्कार दिखाये, वात फंलनी 
थी सो फैली | सारा अरब थर्राने लगा | अब तो मोहम्मद साहब 
को भी मजा आने लगा। मजहव के नाम पर अनेकों सही-गलत 
काम होने लगे। मोहम्मद साहब के चेलों की संख्या बढ़ती गई। 

सबकी इच्छा स्वर्ग जाने की थी | बस, मोहम्मद साहब ने कहा, 
मैं ही तुम्हें स्वर्ग ले जा सकता हूँ ! चमत्कारवाद की नयी नीति 
शुरू हुई । एक-एक कर सैकड़ों लोग इस्लामी हुए । फिर सैकड़ों 
नगर व अनेकों देश भी १५०७ वर्ष के काल में इस्लाम के 
चमत्कारवादी विचार में बह गये । कहीं धन का लालच, कहीं 
बहुपत्नीप्रथा का लोभ तो कहीं तलवार का भय भी असर दिखा 
गया । वेदान्ती-पौराणिक सकपकाये से दुर्देशा देखते रहे । पण्डों 
को साहस न बँधा कि चुनौती दे सकें, वह भी बह गये । इस्लाम ' 
के साथ-साथ पौराणिक मत भी पाखण्ड की बलिवेदी पर सहर्ष 
चढ़ा दिया गया | उदय हुआ विनाशरूपी काल का, थरथराने 
लगी मानवता 1, भयावह अंन्धकारमय वातावरण में संसार का 
मार्गदर्शन .करनेव्राले स्वयं अपने पथ से हट गये । भूल गये सा 
प्रथमा संस्कृतिविशववारा का सनातन सन्देश, घिर गये अज्ञान 
के वातावरण में । पाँच सहस्र वर्षों तक हमने खोया, सब-कुछ खो 
दिया । यहाँ तक कि सभ्यता भी ऐसी अपना ली जो अपनी नहीं, 
पराई थी । इसी वातावरण में चमका था सूर्य दयानन्द का, 
उसी ने संवारा था मातृभूमि, मातृसंस्कृति, मातृभाषा का 
स्वरूप । बदल दिया था कालिख को श्रृंगार में, अन्धकार को 
प्रकाश में। उसी महान निधि सत्यार्थप्रकाश के माध्यम से 
जिसने खदेड़ दिया था अंग्रेज को, चुनौती दी थी मुल्लाओं व 
पादरियों को, ललकारा था पण्डों को, झकझोर दिया था गहारों 
ay | 

दयानन्द के देहावसान को एक सौ तीन वर्ष व्यतीत हुए हैं । 
दयानन्द के बाद हमारे समांज ने लगभग अर्ध-शताब्दी तक तो 


संसार में दयानन्द के प्रकाश को फंलाया, किन्तु गत अर्ध-शताब्दी 

में घोर अव्यवस्था, भ्रष्टाचार, विनाश, पाखण्डवाद, चमत्कार- 
वाद ने पुनः अपना अधिकार मानव हूदयों पर किया है । समाज 
अस्त-व्यस्त है। केवल एक देश की वात नहीं, सारा विश्व 
भयभीत है । उन्हें ज्ञान का मार्ग दिखाना क्या दयानन्द-पुत्रों का 
कार्य नहीं? आज समय आ गया है कि हम सब मिलकर पुनः 
वेद की ज्योति से सारे विश्व को आलोकित कर दें। दयानन्द के 
प्रकाश को पुनः फैलाएँ, सारे विव में वेदिक संस्कृति की ध्वजा 
फहराएँ, यही युग की माँग है, यही आर्य बन्धुओं को परीक्षा का 
समय है। आओ, मिलकर कृण्वन्तो विश्वमार्यम्‌ के स्वप्न को 
साकार करें | 

मैंने इस्लाम क्यों छोड़ा ? 


इस्लामी सम्प्रदाय में मेरी आस्था दृढ़ थी। मैं बाल्यकाल से 

ही इस्लामी नियमों का पालन किया करता था। विज्ञान का 
विद्यार्थी बनने के उपरान्त अनेक प्रश्‍नों ने मुझे इस्लामी नियमों 
पर चिन्तन करने हेतु वाध्य किया । इस्लामी नियमों में पवित्र 
कुरआन या अल्लाहताला या हजरत मोहम्मद पर प्रश्‍न करना 
या शंका करना उतना ही अपराध है जितना किसी व्यक्ति को 
किसी के कत्ल करने पर अपराधी माना जाता है। युवावस्था में 
आने के पश्चात्‌ मेरे मस्तिष्क में सवसे पहला प्रश्‍न यह आया 
कि अल्लाहताला रहमान व रहीम है, न्याय करने वाला है, ऐसा 
a खुत्बा (उपदेश) करते हैं। फिर कया कारण है कि इस 
दुनिया में एक गरीब, एक मालदार, एक इन्सान, एक जानवर, 
होते हैं। यदि अल्लाह का न्याय सबके लिए समान है, जैसा 
कुरआन में वर्णन किया गया है, तब तो सबको एक जैसा होता 
चाहिए | कोई व्यक्ति जन्म से ही कष्ट भोग रहा है तो कोई 
भान्द उठा रहा है। यदि संसार में यही सब है तो फिर अल्लाह 
त N ze प्रश्‍न मैं अनेक वर्षों तक अपने मित्रों, 
-मोलवियों से पूछता रहा किन्तु सभी का 


स में व्र 
TAT स्वर में एक ही उत्तर था, तुम अल्लाहताला के मामले में: 

अक्ल क्यों लगाते हो ? मौज करो, अभी तो नौजवान हो। यह 
मेरे प्रशन का उत्तर नहीं था । निरन्तर यह विषय मुझे बाध्य 
न्करता था और मैं निरन्तर यह प्रश्‍न अनेक जानकार लोगों से 
त्करता रहता था किन्तु इसका उत्तर मुझे कभी नहीं मिला । उत्तर 
'मिला at महषि दयानन्द सरस्वती के पवित्र वैज्ञानिक ग्रन्थ 
सत्यार्थप्रकाश में । जिसमें महषि ने व्यक्ति के अनेक जन्मों एवं 
-इस जन्म में किये गये सुकर्म या दुष्कर्मो का अगले जन्म में भोग 
मका वर्णन किया | यह तर्कसंगत था क्योंकि हम बेंक में जब खाता 
-खोलते हैं तो हमें बचत खाते पर नियमित छः माह में ब्याज 
“मिलता है, मूलधन सुरक्षित रहता है, तथा स्थिर निधि पर एक- 
साथ ब्याज मिलता है; उसी प्रकार जीवात्मा सृष्टि की उत्पत्ति 
"के पदचात्‌ अनेक शरीरों, योनियों में प्रवेश करता है तथा अपने 
-सुकर्मो या दुष्कमों का भोग करता है। पुनर्जन्म के बिना यह 
सम्भव नहीं हो सकता | अतः पुनर्जन्म का मानना आवद्यक है 
frag मुस्लिम समाज पुनर्जन्म में विशवास नहीं करता | उनकी 
"मान्यता तो मात्र यह है कि चोदहवीं सदी (शताब्दी) में संसार 
faz जाएगा। कयामत आएगी और फिर मंदानेहश्र (जहाँ 
-अल्लाहताला सभी के Hat के हिसाब से सजा या जजा देगा) 
“में सभी का इन्साफ होगा । किन्तु उस मेदान में जो भी हजरत 
मोहम्मद के नेजे (ध्वज) के नीचे आ जाएगा, मोहम्मद को 
अपना रसूल मान लेगा वही इन्सान FEAT जाएगा। अर्थात्‌ उसे 
अपने कर्मों के फल भुगतने का झंझट नहीं करना पड़ेगा, और 
ag सीधा जन्नत में जावेगा, जो बुद्धिपरक नहीं लगता । क्योंकि 
एक व्यक्ति के कहने मात्र से यदि यह सारा खेल चलने लगे तो 
संसार में अन्य मत-मतान्तरों को मानने को आवश्यकता क्यों 

पड़े ? और सृष्टि का अन्त चौदहवीं सदी में माना जाता है जवकि 
चौदहवीं सदी तो समाप्त हो गई | फिर यह संसार समाप्त क्यों 
नहीं हुआ ? कयामत क्यों नहीं आई ? क्या मोहम्मद साहब से 
पूर्वे या इस्लाम के आरम्भ से पूर्व यह संसार नहीं था ? क्योंकि 
इस्लाम के उदय को मात्र १५०७ वर्ष हुए हैं, संसार तो इससे 
पूर्व भी था है औरं रहेगा । मेरा दूसरा प्रश्‍न था कि जव एक 
मुस्लिम पति एक समय में चार पत्नियाँ रख सकता हे तो एक 
मुस्लिम पत्नी एक समय में चार पति क्यों नहीं रख सकती ? 
इस्लाम में औरत को अधिक अधिकार नहीं हैं। एक पुरुष के 
मुकाबले दो स्त्रियों की गवाही ही पूर्ण मानी जाती है। ऐसा 
क्यों ? आखिर औरत भी तो इन्सानी जाति की अंग है। फिर उसे 
आधा मानता उस पर अत्याचार करना कहाँ की बुद्धिमानी है 
ओर कहाँ तक इसे अल्लाहताला का न्याय माना जा सकता है? 
८० साल का बूढ़ा १८ साल की लड़की से विवाह रचाकर इसे 
इस्लामी नियम मानकर सारे संसार को मजहर के नाम पर 
मूख बनाये, यह कहाँ का न्याय हे ? इस प्रश्‍न का उत्तर भी मुझे 
सत्यार्थप्रकाश में मिला | महषि दयानन्द ने भगवान मनु तथा वेद- 
वाक्यों के आधार पर सिद्ध किया है कि स्त्री एवं पुरुष दोनों 
को समान अधिकार हैं । एक पत्नी से अधिक तब ही हो सकती 
हैं जब कोई विशेष कारण हो (पत्नी बाँझ हो, सन्तान उत्पन्न न 
कर सकती हो) अन्यथा एक पत्नीव्रत होना स्वाभाविक गुण होना 
चाहिए । मनु ने कहा है- 

यत्र नायेस्तु पुजयन्ते रमन्ते तत्र देवताः । 

जहाँ नारियों की पूजा (सम्मान) होता है वहाँ देवता वास 
करते हैं । तीसरा प्रश्‍न मेरे मन में था स्वर्ग व नरक का (ATT 

और जन्नत) । इस्लामी वन्धु मानते हैं कि कयामत के बाद 
फंसला होगा | उसमें अच्छे कर्मो वालों को जन्नत व बुरे कर्मो 
वालों को दोजख मिलेगा । जन्नत का जो वर्णन किया जाता है 
वह इस प्रकार है कि वहाँ सेव, सन्तरे, मय (शराब), एक व्यक्ति 
को सत्तर Ze तथा ७२ शिलमें (चिकने-चुपड़े लोंडे) मिलेंगे । मैं 
मुल्ला-मोलवियों व मित्रों से पूछता था कि बताये, जब एक पुरुष 
को जन्नत में लड़कियाँ मिलेंगी तो मुस्लिम महिलाओं को क्या 
मिलेगा? मेरे इस प्रश्‍न से वे चिढ़ते थे। चौदहवीं सदी तो वीत 
गयी, फिर कयामत क्यों नहीं आई ? क्या अब नहीं आयेगी ? 
अल्लाह के वायदे का क्या हुआ ? इससे क्या यह स्पष्ट नहीं है 
कि कुरआन किसी आदमी की लिखी है ? इन सव प्ररनों से 
मेरा तात्पर्य किसी का दिल दुखाना नहीं अपितु केवल अपने 
मन में उठ रही शंकाओं का समाधान करना था | किन्तु कभी 
भी किसी ने मेरे प्रइतों का उत्तर नहीं दिया अपितु इन सबसे 
दूर रहकर महज अल्लाह की इबादत में वक्‍त गुजारने ओर 
मौज उड़ाने का रास्ता दिखाया | 

चौथा प्रश्‍न मेरे हृदय में था सभ्यता का । मैंने मुस्लिम 
इतिहास का (हजरत मोहम्मद के प्रादुर्भाव के पश्चात्‌ से अब 
तक) गम्भीरता से अध्ययन किया है। इतिहास साक्षी है कि 
इस्लाम कहीं भी वैचारिकता या स्वविवेक के कारण नहीं फेला 
अपितु इस्लाम के आरम्भ काल से अब तक तलवार का बल, भय, 
बहुपत्ती प्रथा, स्वर्गं का लोभ या धन का मोह आदि ही इस्लाम 
के विस्तार का कारण बने | इस्लाम की AMA अवस्था में हजरत 
मोहम्मद को इस्लाम के प्रचार के लिए अनेक युद्ध करने पड़े । 
स्वयं उनके चाचा अवुलहब ते अन्तिम समय तक इस्लाम को 

So 
नहीं स्वीकारा क्योंकि वह उसे वैज्ञानिक और तके-सम्मत नहीं 
“मानते थे। हजरत मोहम्मद को मक्का से निष्कासित भी होना | 
“पड़ा क्योंकि वह अरब की सभ्यता में आमूल परिवर्तन की “ol 
कल्पना करते थे और अरबवासी अनेक कबीलों में बँटे हुए थे । I A 
अबराह का लश्कर तो एक बार मक्का में स्थापित भगवान 
शंकर के विशाल शिवलिंग (संगे अस्वद) को मक्का से ले जाने 
के लिए आया था किन्तु भोषण युद्ध में अनेकों ने अपने प्राण 
“गँवाए । यह मक्का शब्द भी संस्कृत के मख अर्थात्‌ अग्निहोत्र या 
यज्ञ शब्द का ही बिगड़ा रूप है । जैसे मोहम्मद साहब का नाम 
भगवान कृष्ण के मदन मोहन शब्द का अपभ्रंश है। इस प्रकार 
'के अनेक प्रमाण अरबी भाषा में मिलते हैं, जैसे आब (पानी) | 
संस्कृत के आप: शब्द का ही रूप है । इस समय इस विषय पर | 
चर्चा करना हमारा उद्देश्य नहीं । मुस्लिम इतिहास में एक भी | 
प्रमाण त्याग, समर्पण या सेवा का नहीं मिलता । वेदिक संस्कृति | 
'में इतिहास के झरोखे से यदि देखें तो मर्यादा पुरुषोत्तम श्री राम | 
पिता की आज्ञा का पालन कर वन प्रस्थान करते हैं। किन्तु 
दूसरी ओर औरंगजेब अपने पिता को जेल में कैद कर fede 
पानी के लिए तरसाता है । यह त्याग, समर्पण एवं सेवा का ही 
प्रतिफल है कि विगत दो अरव वर्षों में वैदिक संस्कृति महान्‌ 
बनी रह सकी । मेरे परिवार के इतिहास के साथ भी एक काला 
पृष्ठ जुड़ा हे.;कि उन्हें प्रलोभनवश अपना मल धर्म त्यागकर 
इस्लाम में जाना-पड़ा । मैं स्पष्ट शब्दों में कहता हे कि आपकी 
पुजा-पद्धति-कुछ भी. हो सकती है, आप किसी भी समुदाय के 
हो सकते हैं किन्तु जिस देश “में पले-बढ़े हैं उस देश को तो 


अपनी माँ 'भानना ही. चाहिए ।: राष्ट्रभक्त किसी व्यक्ति का 

पहला कतंव्य होना चाहिए, वैदिक धर्म की महानता के अनेक 
प्रमाण दिये जा सकते हैं किन्तु यहाँ मेरा उद्देश्य मात्र कुछ 
विचारों पर लिखना है, क्योंकि विगत छः वर्षो में मेरे सम्मुख 
यह प्रश्‍न रहा है कि में हिन्दू क्यों बना ? मैं प्रत्येक व्यक्ति को 
जन्म से हिन्दू ही मानता हूँ क्योंकि कोई मनुष्य बिना माँ के गर्भ 
में स्थान पाये विकसित नहीं हो सकता । यहाँ तक कि विज्ञान 
की पहुँच टेस्ट ट्यूब चाईल्ड को भी माँ के गर्भ में ही आश्रय 
लेना पड़ा, तभी उसका पूर्ण विकास सम्भव हुआ। माँ के गर्भे में 
प्रत्येक शिशु की नाभि से जुड़ा व दूसरी ओर माँ की नाभि से 
जुड़ा नाल या नाड़ FAT यज्ञोपवीत अर्थात्‌ जनेऊ नहीं होता ? 
उसमें भी तीन शाखाएं होती हैं, जिस प्रकार जनेऊ में तीन तागे 
होते हैं। यह प्रश्‍न मुझे विचलित करता रहता था और वैज्ञानिक 
भी है । अतः माँ के गर्भ में तो प्रत्येक व्यक्ति हिन्दू ही है, जन्म केः 
पश्चात्‌ मुसलमानियाँ कराये बिना मुसलमान और बपतिस्मा 
कराये बिना ईसाई नहीं वना जा सकता | अत: इन क्रियाओं 


कराना मात्र है । किन्तु p 
मेरे कारण ठेस लगे तो Sy fan 

रफत, आनन्द सुमन क्यों बने ? 
तरुण विजय, सम्पादक पाञ्चजन्य (दिल्ली) 


“मैं समाचार-पत्रों में छापी जा रही इस खबर का खण्डन 
करता हूँ कि मैंने धर्म-परिवर्तन किया है ।” यह कहकर चोंकाते 
हुए प्रसिद्ध मुस्लिम विद्वान्‌ एवं युवा मुस्लिम नेता डॉ० कुंवर 
रफत अखलाक, जो अब हिन्दू धर्म में प्रवेश करने के वाद डॉ० 
आनन्द सुमन fag नाम से प्रसिद्ध हुए हैं, ने आगे कहा, “मेरे 
पूर्वजों ने सोने के चन्द टुकड़ों और नवाबी जागीर के लोभ में 
धर्म-परिवर्तन कर इस्लाम कबूल किया था । मैंने उस भयंकर 
भूल का प्रायश्चित किया है और इस तरह अपने वास्तविक घर 
में लोट आया हूँ । इसलिए मेरा यह 'पुनरागमन' धर्म-परिवर्तन 
-नहीं अपितु पुराने, पाप का प्रायरिचित और भूल सुधार है।” 


सबको चौंका गया 


इस समय जब कि चारों ओर मीनाक्षीपुरम की इस्लामी 
गर्द के गुबार उठ रहे हैं, Slo रफत अखलाक का आनन्द सुमन 
में परिवर्तेन सबको चौंका, गया हैः। sto आनन्द सुमन नवाबी 
ाठ-बाट और Cada में पले उच्च शिक्षित युवक हैं जो अभी 
कुछ समय पहले तक हिन्दुस्थान को “इस्लामी मुल्क में तब्दील 

करने के लिए काम कर रहे थे । वह “इस्लामिक स्टूडेंट मूवमेंट 
आफ इण्डिया' नामक मुस्लिम छात्र संगठन के संस्थापक अध्यक्ष 
रहे हैं । इस संगठन के देश में प्रायः चार लाख सदस्य हें । इसके 
अलावा वह अलीगढ़ मुस्लिम विश्वविद्यालय के छात्र नेता तथा 
जमाते इस्लामी की राष्ट्रीय कार्यकारिणी के सदस्य रह चुके हैं। 
डॉ० कुंवर रफत अखलाक के रूप में इन्होंने देश के विभिन्न 
भागों में जमाते इस्लामी की ओर से इस्लाम का प्रचार किया 
है और बीस से अधिक हिन्दुओं को अपनी व्यक्तिगत कोशिशों 
से मुसलमान वनाया È | 

तो फिर ऐसा अचानक क्या हुआ कि पब्लिक स्कूल में शिक्षा 
ara, चिकित्सा विज्ञान स्नातक और कट्टर इस्लामी विचारवाले 
इस नौजवान के दिल में उस रास्ते को अपनाने की चाह जगी, 
जिस रास्ते का ध्वंस करने के लिए वह अव तक कार्य कर रहा 
at? 


अचानक नहीं हुआ 


“अचानक कुछ नहीं हुआ भाई '_डॉ० आनन्द ने रहस्यमयी 
मुस्कान के साथ कहा-' 'काफी असे से मैं वैदिक धर्म के वारे म 
कुछ पुस्तकों का अध्ययन कर रहा था | इस अध्ययन का कोई 
खास मकसद नहीं था । बस यूँ ही अपने एक मित्र के आग्रह पर 
पढ़ता था। हिन्दुत्व कें बारे में जब-तब चर्चा भी होती रहती थी। 
एक बार मुझे संघ द्वारा आयोजित रक्षाबन्धन के कार्यक्रम में भो 
“मुख्य अतिथि के रूप में आमन्त्रित किया था । मैं उस कार्यक्रम म 
गया जरूर, पर मेरे इस्लामी जज्बात इतने कट्टर थे कि उस 


कार्यक्रम में जब मुझे प्यार का प्रतीक धागा बांचा गया तो 

नफरत से मैंने उसे सबके सामने तोड़ दिया था। लेकिन फिर भीः 
मुझे अव लगता है कि वैदिक साहित्य के अध्ययन व चर्चाओं काः 


असर शायद मेरे अन्तर्मन में कहीं हो रहा था ।” 
'फाजिले इस्लामियत' (इस्लामी धर्मशास्त्र का स्नातक) यह 


युवक जो हमेशा शेरवानी व अलीगढ़ी पाजामा और (पवित्र: 
दाढी! में दीखता था तथा हर होज पाँच दफा नहीं नौ दफा 


नमाज पढ़ने के लिए सुप्रसिद्ध था, जब पिछले वर्ष जनवरी 
में घर गया तो यह देखकर सन्त रह गया कि उसके ७६. 


वर्षीय पिता ने एक युवा लड़की से ब्याह रचा लिया है। वह 


अपने पिता के इस अजीब व्यवहार ओर इस कार्य को इस्लाम 
की स्वीकृति का औचित्य न समझ सका । पिता से जब उसने. 
इस शादी के खिलाफ अपनी राय जाहिर की तो पिता ने डाँटः 
दिया और उसे सिर्फ पढ़ाई और पेसे से मतलब रखने के लिए 
कहा | रफत अखलाक ने अपनी पाँचवीं माँ को देखा (इससे पूर्व 
उसके पिता ने चार विवाह किए थे) तो शर्म से उसका सिर 
झक गया | 


v 


जमाते इस्लामी की करतूत 

यह रफत के मन में नये धामिक विश्वास की आधारशिला 
को लगा पहला धक्का था | इसके कुछ असे बाद हैदराबाद में. 
जमाते इस्लामी का बहुर्चाचत सम्मेलन हुआ | इस सम्मेलन में 


मुस्लिम युवकों के प्रमुख नेता तथा जमाते इस्लामी की कार्यं- - 


कारिणी के सदस्य के नाते रफत अखलाक सभी महत्त्वपूर्ण बैठकों 


में शामिल हुए । उन्हीं के शब्दों में, “२८ फरवरी, ८१ की रात 
को हैदराबाद में जमात के प्रमुख नेताओं को अरब के एक बहुत, 

बड़े उद्योगपति शेख अलरसोद के साथ गुप्त बैठक हुई । इसमें 
शेख ने साफ कहा कि अब वह जल्द से जल्द हिन्दुस्तान को 
इस्लामी गणराज्य में वदलने की योजना को सफल देखना चाहते 
हैं। वैठक में इस बारे में एक प्रस्ताव पारित होने के लिए जब 
आया तो मैंने उस पर दस्तखत करने से इन्कार कर दिया। 
मुझे साफ लगा कि यह अपने हो मुल्क के साथ गद्दारी और 
बलात्कार है । इस वात पर जमात के प्रेसीडेण्ट मौलाना युसुफ 
से मेरी झड़प भी हो गई, फलतः उसी 3 मैं जमात से इस्तीफा 
देकर हैदराबाद से लौट आया । मेरे दिमाग में भयंकर उथल- 
-पुथल मची हुई थी । मेरे तमाम विश्वास लड़खड़ा गए थे। मैं 
-सोच रहा था कि यह कैसा धामिक विश्वास है जो एक साँस में 
-सारी दुनिया के लोगों को अपना भाईवत्‌ बताता है और दूसरी 
साँस में गैर-मुस्लिमों से नफरत करना, उन्हें कत्ल तक कर देना 
-वाजिब करार देता है। यह कंसा मजह॒ब है जो मौत का इन्तजार 
कर रहे एक बूढ़े के साथ १८ साल की लड़की के व्याह की 
“मंजूरी देता है। यही नहीं, जिस मुल्क में हम पले-बढ़े, जहाँ को 
-हवा हमारी रग-रग में घुली हैं, उसी मुल्क के साथ बलात्कार 
"करने की प्रेरणा देता है। 
इसी चिन्तन और आत्मालोचन के दौरान रफत अखलाके 
ay उन पुस्तकों (वेद, सत्यार्थप्रकाश आदि) की याद आई, जो 
“विना किसी खास मकसद के” उन्होंने पिछले दिनों पढ़ी थीं । 
-घण्टों हिन्दुत्व पर हुई चर्चाएँ भी उनके मस्तिष्क को एक दिशा 
-सुझा गईं और ag अनेक हिन्दू नेताओं से मिले उन्होंने अपनी 
“जिन्दगी की दिशा बदलने का निर्णय कर लिया था । = 
शुरू में हिन्दू समाज के कार्यकर्ता सन्देहवश उत्साहित नहीं 

थे, लेकिन रफत के निरन्तर आग्रह और ईमानदार स्वीकारो- 
क्तियों ने उन्हें उनके अचल इरादे का यकीन दिला दिया । 

रफत मार्च ८१ में वैदिक धर्म में लौटना चाहते थे किन्तु 
तभी अलीगढ़ मुस्लिम विश्वविद्यालय में छात्र असन्तोष SAT 
और इन्हें अन्य छात्र नेताओं सहित गिरफ्तार कर लिया गया। 
मई, ८१ में वह जेल से छूटे और फिर हर साल की तरह 
गर्मियां बितानें नेनीताल चले गए। १६ जुलाई को रफत के 
पिता की पहली बरसी थी (जुलाई, ८० में उनका देहान्त हो 
गया at) | बरसी की रस्में निवाहने के बाद रफत ने अपने 
इरादे को, जो इतना समय बिताने पर और पुष्ट हुआ था 
“अमली जामा पहनाने' का निश्‍चय किया | 


घर वापसी 


दिल्ली में आर्यसमाज के नेताओं ने इस घर वापसी 
के कार्यक्रम को पूर्ण प्रचार के साथ सम्पन्न करने का fazaa 
किया ताकि अन्य 'भटके हुए' भी प्रेरणा पा सकें । स्वयं रफत 
की भी यही इच्छा थी।'''और बस फिर एक तूफान-सा उठा l 
मीनाक्षीपुरम का जवाव आनन्द सुमन में खोजा जाने लगा | 
उधर आनन्द के पूर्व पंथ के बौखलाए लोगों की फोन पर सिफेः 
धमकियाँ ही नहीं सुनी गई अपितु कोतिनगर आर्यसमाज में, 
जहाँ उन्हें शुद्धि के बाद ठहराया गया था, कुछ ऐसे लोग भी 
आए जिनके मन्तव्य संदिग्ध थे। लिहाजा आनन्द सुमन एकः 
अन्य सुरक्षित जगह ले जाये गए। वहाँ उनसे काफी देर तक 
हुई बातचीत के अंश यहाँ प्रस्तुत हैं। 

वतन-परस्ती को आग 
तरुणविजय--आपने कहा कि हैदराबाद में जमाते इस्लामी 
की गुप्त बैठक में अरव उद्योगपति द्वारा हिन्दुस्थान को इस्लामी 
मुल्क में बदलने के प्रस्ताव पर आपने दस्तखत नहीं किए और 
इस्तीफा देकर लौट आए, पर एक कट्टर मुसलमान होने के नाते,- 
जो आप थे भी, आपको तो ऐसे किसी भी प्रस्ताव से खुशी होनी 
चाहिए थी | 
डॉ० आनन्द सुमन-हाँ, एक 4 मुसलमान के 
नाते तो जरूर मुझे खुशी होती, पर अफसोस ! मेरे दिल में 
वतनपरस्ती की आग थी । मैं अपने वतन के साथ इस गद्दारी 
को सहन न कर सका । इस्लाम को मानना एक बात है, पर 
विदेशी पैसे के बल पर किसी मुल्क की अस्मत से खेलना माँ केः 
साथ बलात्कार के समान है। 
तरुणबिजय--क्या खद्दर का यह मोटा धोती-कुर्ता पहने हुए. 
आपको अपने नवाबी ठाठ-बाट की याद नहीं आती ? 
डॉ० आनन्द--नहीं | जव मैं अपने घर से चला तो बदन पर 
एक भी कपड़ा उस घर का नहीं पहना | एक कुर्ता-पजामा अपने 
दोस्त से उधार लेकर खरीदा था, वही पहनकर आया था । SH 
नवाबी ठाठ-बाट में पाप की दुर्गन्ध थी । अव मुझे अजीव-सा 
सुकून महसूस हो रहा है। आपको area होगा कि मैं पहले 
हर रोज मीट खाता था, अब विशुद्ध शाकाहारी भोजन करता; 
हूँ | सुबह पाँच बजे उठकर स्नानादि करके संध्या करता हूं, दिनः 
में समय मिलने पर वैदिक धर्मशास्त्रों का अध्ययन करता हूं 
और इस तरह मुझे जो चैन महसूस हो रहा है वह मैंने कभी? 
पहले महसूस नहीं किया था । 

तरुणबिजय--जब आप घर से चले तो इतनी सम्पत्ति का 
मोह नहीं हुआ ? 

Sto आनन्द-जी नहीं। मैंने नयी जिन्दगी जीने का इरादा 
कर लिया था । जिस दिन मैं चला (७ अगस्त को) उस दिन 
अपने एकाउण्ट का करीब ढाई लाख रुपया, जमीन-जायदाद का 
हिस्सा सब कुछ भाइयों के नाम लिख आया था। मुझे जायदाद 
नहीं चाहिए, जो चाहिए था ag मिल गया यानी अपना घर । 
अब मैं वैदिक धर्म का प्रचारक बनना चाहता हूँ । 

तरुणविजय--जब आपने घर में अपना इरादा बताया तो 
आपके घर वालों ने रोकने की कोशिश नहीं की ? 

Sto आनन्द--रोकने की कोशिश तो की किन्तु मैं निर्णय 
कर चुका था और कही गई वात का पालन करना मेरा धर्म 
gv’ 

तरुणविजय--आपके वह कौन से पूर्वज थे, जिन्होंने.धर्म- 
परिवर्तन कर इस्लाम कबूल किया था ? 

Slo आनन्द--उनका नाम ठाकुर वलदेवसिह था । उन्हे 
आप लोगों द्वारा धर्मनिरपेक्ष, उदार बादशाह कहे जाने वाले । 
फरुं खशियर पुत्र औरंगजेब ने ही नवावी वख्श कर मुसलमान 
बनाया था | मेरा तो अब पवका यकीन हो गया है कि जिस 
अवस्था पर मैं अब तक चला, उसका अनुसरण कर कोई भी 
देश-भक्त नहीं हो सकता । देखिए, जब सिन्ध से पहले-पहल 
मुसलमान आए और उन्होंने वहाँ के राजा से शरण माँगी तो 
राजा ने उनका स्वागत किया और उन्हें शरण देने की वात पर 
एक शर्त रखी कि वे गौरक्षा करेंगे। इस शते के प्रतीकस्वरूप 
उन्होंने एक कटोरा दूध उन मुसलमानों को भिजवाया | जवाब 

में मुसलमानों ने वह दूध शक्कर घोलकर लौटाया, जिसका अर्थ 
था कि वे हिन्दू समाज में शक्कर वनकर रहेंगे। लेकिन इतिहास 
वताता है ऐसा नहीं हुआ | अभी Gata साल पहले उन्होंने देश 
के टुकड़े करवाए और अव भी हिन्दुस्तान को इस्लामी राज्य 
में बदलने को कोशिश कर रहे हैं मेरा उनसे यह कहना है कि 
वह सच्चाई समझें और इस देश में इस देश के होकर रहें । मेरा 
यह्‌ विश्वास है कि हिन्दुस्तान का हर आदमी, भले ही मजहवी 
तौर पर मुसलमान, ईसाई क्यों न हो पर कौमी तौर पर हिन्दू 
है, यही सबको मानना चाहिए। 

तरुणविजय--अभी आपके चाचा ने यह बयान दिया था 
कि आप उनके खानदान के नहीं हैं ? 

Sto आनन्द-(व्यंग्य से) उनके मजहव की ऊँचाई का इससे 
बड़ा सबूत क्या हो सकता है कि उन्होंने अपने खन को गैर 
करार दे दिया ? 

तरुणविजय--आपने कहा कि २० हिन्दुओं को मुसलमान 
बनाया । केसे ? 
| Sto आनन्द-वे या तो आथिक परेशानियों से ग्रस्त थे या 
अधिक शादियाँ करना चाहते थे । हम दोनों ही तरह से उनकी 
मदद करते थे। इस्लाम कबूलने पर सामान्यतः प्रति व्यक्ति 
२०-२५ हजार रुपये तो देते ही थे, अन्य सहायता अलग से । 

तरुणविजय--अन्य सहायता क्या ? 

डॉ० आनन्द-यही नौकरी लगवा दी, या घर वनवा fear, 
शादी करवा दी | १६७७ में दिल्ली में ही एक अग्रवाल परिवार 
को मैंने मुसलमान बनाया था । उस लड़के का नाम हेमकुमार 
अग्रवाल at जिसे नसीमगाजी का नाम दिया गया । आजकल 

वह जमाते इस्लामी के दफ्तर में नौकरी करता है। उसके 
परिवार में प्रायः १५ सदस्यों ने इस्लाम कबूला | हमने उसे 
गाजियाबाद में प्रायः तीन लाख रु० की लागत से कोठी बनवा 
कर दी | 

तरुणविजय--यह सब पैसा सीधे तो आपके पास आता नहीं 
-होगा, इसका जरिया क्‍या है ? 

डॉ० आनन्द--कई तरीके हैं । एक सबसे आम और आसान 
तरीका तो यह है कि अरब, ईरान के दूतावास यहाँ विभिन्न | 
प्रोग्रामों, मस्जिदों को दान आदि के नाम पर करोड़ों रुपया | 
aaa हैं। घोषित किए गए प्रोग्राम पर नाम मात्र का खर्च कर, | 
बाकी रुपया धर्म-परिवर्तन जैसे कामों के लिए सौंप दिया जाता 
21 

तरुणविजय--कुछ लोगों को यकीन नहीं आ रहा है कि 
आपने बिना किसी लालच के हिन्दू धर्म अपनाया है । 
o डॉ० आनन्द--अभी कल एक ऐसी ही सोच के मारे हुए 
पत्रकार प्रेस कांफ्रेंस में आए थे । उर्दू प्रेस के थे। मुझे एक कोने 
में ले गये और पूछने. AT, सच-सच बताओ, हिन्दुओं ने 
तुम्हें कितना पेसा दिया है?” मैंने कहा-जनाब, आप प्रेस कांफ्रेंस 
में आए हैं, मेरे मेहमान हैं, वरना आपको इसका मजा चखा 
देता । आपको मैं पाँच लाख रुपया देता हूँ, बोलिये बनेंगे हिन्दू ? 
- बस खिसियाकर वह चले गए | 
. _तरुणबिजय--मीनाक्षीपुरम में हरिजनों को मुसलमान 
बनाए जाने पर आप क्या सोचते हैं? 
` डॉ० आनन्द-यह एक बड़ा भयंकर षड्यन्त्र है, जिसे हमें | 
विफल करना है । मेरा हरिजन भाइयों से यह अनुरोध है कि 

है इस बहकावे में न आएँ कि मुस्लिम समाज में भेद-भाव नहीं 
है! 
मैं एक लम्वा काल इस मजह॒व में काट चुका हूँ । जाति 
प्रथा मुसलमानों में भी बहुत है । उदाहरण के लिए कोई पठान, 
जुलाहे का छुआ पानी भी नहीं पीता । मुसलमान लोग अपनी 
arent के लिए भले ही हरिजनों की लड़कियाँ ले लें, पर अपनी 
बेटियाँ हरिजनों को नहीं व्याहेंगे। हम हिन्दुओं में तो पत्नी 
| सहधर्मिणी है लेकिन मुसलमानों में पत्नी fas औरत है, शरीर 
| है जिसको भोगना ही उनका उद्देश्य है । 

` मक्केशवर महादेव मक्का (अरब क्षेत्र), महाराज विक्रमादित्य जी द्वारा 
स्थापित भगवान शंकर का शिवलिंग जिसे मुसलमान संगे-अस्वत्‌ 


कहते हँ. । चित्र अपनी कहानी स्वयं कह रहा हे । 

पुस्तक विवरण की तिथि नीचे अंकित है। इस तिथि सहित ३० वें दिन 
यह पुस्तक पुस्तकालय में वापस आ जानी चाहिए अन्यथा ५० पैसे प्रतिदिन 
के हिसाब से विलम्ब दण्ड लगेगा । 


b Gurukul Kangri Collection, Haridwar 


be by Arya Samaj Foundation Chennai and eGangotri 


ay on डत 
[Checked [7 7 


g 


> 
क 


$ 


È y हा Guru i Collection, Haridwar od 
A 


Digitized by maj Foundation Chennai and eGangotri 
X f पुस्तकालय 
गुरुकुल काँगडी विश्वविद्यालय, हरिद्वार 
RES 
विषय संख्या SEA... आगत नं० . 190) 


दक करतत leash oe, 


सदस्य pee 
जला दिनांक 


८७०. Gurukul Kangri 


Digitized by Arya Samaj Foundation Chennai and eGangotri 
सदस्य सदस्य 


संख्या दिनांक | संख्या 


दिनांक 


CC-0} Gurukul Kangri 


‘ollection, Haridwar 


E Oe I NY 


Digitized by Arya Samaj Foundation Chennai and eGangotri Me. x5] 


डॉ० आनन्दसुमन fag (वैदिक प्रवक्ता ) 


विगत छः वर्षों से वैदिक धर्म एवं आर्यसंस्कृति के विद्वान्‌ 
एवं क्रान्तिकारी प्रवक्ता के रूप में प्रसिद्ध निरन्तर संघर्षरत्‌ | 

